Κόλιν Καζίμ-Ρίτσαρντς

Ο Κόλιν Καζίμ-Ρίτσαρντς (γεν. 26 Αυγούστου 1986 στο Λέιτονστοουν), πιο γνωστός ως Κόλιν Καζίμ, Καζίμ ή Καζίμ Καζίμ, είναι ένας γεννημένος στην Αγγλία ποδοσφαιριστής με καταγωγή από την Αντίγκουα και την Τουρκία που αγωνίζεται στην αγγλική Ντέρμπι Κάουντι και είναι διεθνής με την Εθνική Τουρκίας έχοντας αποκτήσει την τουρκική εθνικότητα λόγω της εθνικότητας της μητέρας του. Μια αγγλοποιημένη μορφή του τουρκικού ονόματος Καζίμ που του είχε δοθεί προοριζόταν να είναι στη μέση του πλήρους ονόματός του, που θα το είχε οδηγήσει σε 'Κόλιν-Καζίμ Ρίτσαρντς', αλλά λόγω ενός λάθους, γράφτηκε ως 'Κόλιν Καζίμ-Ρίτσαρντς'.

Προσωπική Ζωή 
Ο Καζίμ-Ρίτσαρντς πήγε στο Greenleaf Primary School του Ουόλτχαμστοουν, όπου ανέπτυξε το ενδιαφέρον του για το ποδόσφαιρο, που συνεχίστηκε και στη δευτεροβάθμια εκπαίδευσή του στο Έιβελινγκ Παρκ, του Ουόλτχαμστοου. Η μητέρα του είναι Τουρκοκύπρια (κάτι που του επέτρεψε να αγωνιστεί με την Εθνική Τουρκίας), και ο πατέρας του με καταγωγή από την Αντίγκουα. Όταν έκανε την αίτηση για να αποκτήσει την τουρκική υπηκοότητα, αναγκάστηκε να λλάξει το όνομά του καθώς το Τουρκικό δίκαιο δεν επιτρέπει μη-τουρκικά ονόματα από τη στιγμή που κάποιος είναι Τούρκος υπήκοος. Ο Καζίμ Ρίτσαρντς επέλεξε το όνομα Καζίμ Καζίμ. 

"Είναι δύσκολο επειδή η οικογένειά μου είναι μουσουλμανική, και το άλλο μισό είναι χριστιανικό. Πάντως, πάντα ένιωθα Τούρκος. Η γιαγιά μου, δεν μπορεί να μιλήσει αγγλικά. Για τη μισή οικογένειά μου, η πρώτη της γλώσσα είναι η τουρκική, έτσι κι εγώ πήγα σε τουρκικό σχολείο πριν παίξω ποδόσφαιρο, αν και δεν μπορώ να θυμηθώ τίποτα από αυτό τώρα."

Συλλογική Καριέρα

Μπέρι 
Ο Καζίμ-Ρίτσαρντς ξεκίνησε την επαγγελματική του καριέρα στην Μπέρι, αφού πήγε στην ομάδα στην ηλικία των 15 ετών και προόδευσε μέσω της ομάδας νέων και των ακαδημιών του συλλόγου. Κατάφερε να γίνει μέλος της πρώτης ομάδας τη σεζόν 2004–2005, και οι εμφανίσεις του τράβηξαν την προσοχή μεγαλύτερων ομάδων.

Μπράιτον & Χόουβ Άλμπιον 
Στην ηλικία των 18 ετών, αποκτήθηκε με 3ετές συμβόλαιο από τη Μπράιτον & Χόουβ Άλμπιον για £250,000. Το συμβόλαιο υπογράφτηκε αφού ένας οπαδός της ομάδας, ο Άαρον Μπέρι, κέρδισε το ποσό για την ομάδα σε έναν διαγωνισμό από την Coca-Cola κάτι που είχε ως αποτέλεσμα, ο Καζίμ-Ρίτσαρντς να πάρει το παρατσούκλι "Coca-Cola Kid". Τις περισσότερες φορές έμπαινε ως αλλαγή στο δεύτερο ημίχρονο των αγώνων, και στο τέλος της σεζόν 2005–2006, είχε σκοράρει 6 γκολ στο πρωτάθλημα με την ομάδα του, περιλαμβανομένου του του γκολ της ομάδας στο πρωτάθλημα με αριθμό 5.000. Κατέθεσε αίτηση μετεγγραφής έχοντας μείνει εκτός από τη βασική ενδεκάδα του πρώτου αγώνα της Μπράιτον για τη σεζόν 2006–2007 απέναντι στη Ρόδερχαμ.

Σέφιλντ Γιουνάιτεντ 
Ακολούθως, η Μπράιτον τον πούλησε στη Σέφιλντ Γιουνάιτεντ για £150,000 στις 31 Αυγούστου 2006, την τελευταία μέρα της μετεγγραφικής περιόδου. Ο Καζίμ-Ρίτσαρντς υπέγραψε τριετές συμβόλαιο με τις "Λεπίδες" έχοντας περάσει ιατρικές εξετάσεις και συμφωνώντας σε προσωπικούς όρους. Σκόραρε μια φορά με τη Σέφιλντ Γιουνάιτεντ, σε μια ισοπαλία 2–2 απέναντι στη Μπόλτον τον Νοέμβριο του 2006.

Φενέρμπαχτσε 

Στις 15 Ιουνίου 2007, ο Καζίμ-Ρίτσαρντς υπέγραψε τετραετές συμβόλαιο με την τουρκική Φενερμπαχτσέ. Σκόραρε το δεύτερο γκολ του στο Τσάμπιονς Λιγκ με τη Φενερμπαχτσέ στο πρώτο σκέλος της προημιτελικής φάσης με αντίπαλο την Τσέλσι στις 2 Απριλίου 2008. Μετα τη χρησιμοποίησή του ως αλλαγή στη διάρκεια των σεζόν 2007–08 και 2008–09, ο Καζίμ-Ρίτσαρντς κατάφερε να γίνει βασική επιλογή του Κρίστοφ Ντάουμ για τη βασική ενδεκάδα της σεζόν 2009–10.

Παρά την επιτυχία εντός αγωνιστικού χώρου τη σεζόν 2009–10, ο Καζίμ-Ρίτσαρντς είχε καυγά με τους οπαδούς της Φενερμπαχτσέ βγαίνοντας εκτός αγωνιστικού χώρου σε έναν αγώνα απέναντι στην Ινσταμπούλ Μπουγιουκσεχίρ Μπελεντιγιεσπόρ. Απέναντι στην Μπεσίκτας, ο Καζίμ-Ρίτσαρντς δέχτηκε κόκκινη κάρτα επειδή έβρισε τον διαιτητή και τιμωρήθηκε με 4 αγωνιστικές. Ενώ εξέτιε την ποινή, την ίδια νύχτα που η ομάδα του ηττήθηκε από την Κασίμπασα, ο τύπος ανέφερε πως ο Καζίμ-Ρίτσαρντς βρισκόταν εκτός πόλης. Αυτό το δημοσίευμα διαψεύστηκε από τη διοίκηση της Φενερμπαχτσέ που εξέδωσε επίσημη ανακοίνωση σχετικά με το θέμα. Την επόμενη μέρα, δημοσιεύτηκαν εικόνες του Καζίμ-Ρίτσαρντς και η διοίκηση της Φενερμπαχτσέ ανακάλεσε την προηγούμενη ανακοίνωσή της, υποστηρίζοντας πως ο Καζίμ-Ρίτσαρντς είπε ψέματα για το πού βρισκόταν, οδηγώντας την έτσι στην ανάκληση της ανακοίνωσης διάψευσης της είδησης.

Το Δεκέμβριο του 2009, ο Καζίμ-Ρίτσαρντς κατηγορήθηκε επίσης για ανάμειξή του σε σεξουαλικό σκάνδαλο. Λίγες μέρες αργότερα, ενώ επιτάχυνε για να πάει στην προπόνηση της ομάδας του, ο Καζίμ-Ρίτσαρντς είχε ένα τροχαίο ατύχημα στη διάρκεια του οποίου δεν φορούσε τη ζώνη του και έσπασε το δεξί του χέρι: ο Καζίμ-Ρίτσαρντς διέψευσε ισχυρισμούς μερίδας του τύπου που υποστήριζε πως ήταν μεθυσμένος πριν από το ατύχημα.

Τουλούζ 
Μετά από αυτά τα γεγονότα, η διοίκηση της Φενερμπαχτσέ και ο προπονητής Κρίστοφ Ντάουμ προσπάθησαν να βρουν μια ομάδα να παραχωρήσουν δανεικό τον Καζίμ-Ρίτσαρντς, και τελικά κατέληξε στη γαλλική ομάδα Τουλούζ με εξάμηνο δανεισμό από τον Γενάρη του 2010, με την οποία σκόραρε στο ντεμπούτο του σε μια εκτός έδρας νίκη με 3–1 απέναντι στη Λε Μαν ΟΚ72.

Γαλατασαράι 

Επέστρεψε στη Φενερμπαχτσέ για την επόμενη σεζόν. Στις 3 Ιανουαρίου 2011, η Φενερμπαχτσέ αποφάσισε να τερματίσει το συμβόλαιο του παίκτη. Υπέγραψε συμβόλαιο συνεργασίας για 3,5 χρόνια με την τοπική αντίπαλο Γαλατασαράι τον Γενάρη του 2011 και στη πορεία κατάφερε να σκοράρει απέναντι στην προηγούμενη ομάδα του στη διάρκεια της σεζόν.

Ολυμπιακός 
Τον Γενάρη του 2012 δόθηκε δανεικός στον Ολυμπιακό.Σκόραρε το πρώτο του γκολ στην εκτός έδρας νίκη της ομάδας(0-2) εναντίον του ΟΦΗ.

Διεθνής Καριέρα 
Ο Καζίμ-Ρίτσαρντς σκόραρε και είχε μια ασίστ στο ντεμπούτο του με την Εθνική Τουρκίας U-21 σε μια νίκη απέναντι στην Ελβετία στις 24 Μαρτίου 2007. Στις 30 Απριλίου, ο εκλέκτορας της Εθνικής Τουρκίας Φατίχ Τερίμ δήλωσε πως ο Καζίμ-Ρίτσαρντς θα αγωνιζόταν με την Εθνική Τουρκίας Ανδρών.

Ο Τερίμ τον κάλεσε για τα ματς απέναντι στη Βοσνία και τη Βραζιλία. Σημείωσε την πρώτη του διεθνή συμμετοχή σε επίπεδο ανδρών σε μια φιλική ισοπαλία 0–0 με τη Βραζιλία στις 5 Ιουνίου 2007, έναν αγώνα στον οποίο αγωνίστηκε για 38 λεπτά. Ήταν μέλος της αποστολής της Εθνικής Τουρκίας για το UEFA Euro 2008, όπου αγωνίστηκε και στα 5 ματς καθώς η ομάδα της Τουρκίας έφτασε μέχρι και τα ημιτελικά του θεσμού.

Στις 10 Αυγούστου 2011, πέτυχε 2 γκολ σε φιλική αναμέτρηση με αντίπαλο την Εσθονία στην Türk Telekom Arena.

Διεθνή Γκολ 
Ως τις 10 Αυγούστου 2011

Τίτλοι 
 1 Πρωτάθλημα Ελλάδας (2012)
 1 Κύπελλο Ελλάδας (2012)

Παραπομπές

Εξωτερικοί σύνδεσμοι 
 Κόλιν Καζίμ-Ρίτσαρντς, Ο Κόλιν Καζίμ-Ρίτσαρντς στην επίσημη ιστοσελίδα του Ολυμπιακού
 Στατιστικά σεζόν 2011-12 
 Προφίλ της Φενέρμπαχτσε
 Προφίλ της TFF
 Οι μεταγγραφές του στο transfermarkt.de 
 Προφίλ στο PremierLeague.com 
 Επίσημη Ιστοσελίδα

Άγγλοι ποδοσφαιριστές
Τούρκοι ποδοσφαιριστές
Ποδοσφαιριστές Ολυμπιακού Πειραιώς
Επιθετικοί ποδοσφαιριστές
Ποδοσφαιριστές Σέφιλντ Γιουνάιτεντ
Ποδοσφαιριστές Μπέρι ΦΚ
Ποδοσφαιριστές Μπράιτον και Χόουβ Άλμπιον
Ποδοσφαιριστές Φενερμπαχτσέ
Ποδοσφαιριστές Τουλούζ ΦΚ
Ποδοσφαιριστές Γαλατασαράι
Ποδοσφαιριστές Μπλάκμπερν Ρόβερς
Ποδοσφαιριστές Εθνικής Τουρκίας Κ21
Ποδοσφαιριστές Εθνικής Τουρκίας
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Πρέμιερ Λιγκ
Ποδοσφαιριστές Λιγκ 1
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Τουρκίας A2
Ποδοσφαιριστές Σούπερ Λιγκ Τουρκίας
Ξένοι ποδοσφαιριστές στην Ελλάδα
Ποδοσφαιριστές Πριμέρα Ντιβισιόν Μεξικού
Ξένοι ποδοσφαιριστές στην Ολλανδία
Τούρκοι ποδοσφαιριστές στο εξωτερικό